CELEX: 62013CN0176
Language: sl
Date: 2013-04-09 00:00:00
Title: Zadeva C-176/13 P: Pritožba, ki jo je Svet Evropske unije vložil 9. aprila 2013 zoper sodbo Splošnega sodišča (četrti senat) z dne 29. januarja 2013 v zadevi T-496/10, Bank Mellat proti Svetu Evropske unije

15.6.2013   
            
            
               SL
            
            
               Uradni list Evropske unije
            
            
               C 171/20
            
         Pritožba, ki jo je Svet Evropske unije vložil 9. aprila 2013 zoper sodbo Splošnega sodišča (četrti senat) z dne 29. januarja 2013 v zadevi T-496/10, Bank Mellat proti Svetu Evropske unije
   (Zadeva C-176/13 P)
   2013/C 171/41
   Jezik postopka: angleščina
   
      Stranke
   
   
      Pritožnik: Svet Evropske unije (zastopnika: S. Boelaert in M. Bishop, agenta)
   
      Drugi stranki v postopku: Bank Mellat, Evropska komisija
   
      Predlogi
   
   Pritožnik Sodišču predlaga, naj:
   
               —
            
            
               razveljavi sodbo Splošnega sodišča (četrti senat) z dne 29. januarja 2013 v zadevi T-496/10;
            
         
               —
            
            
               dokončno odloči v zadevi in zavrne tožbo, ki jo je Bank Mellat vložila zoper izpodbijane ukrepe;
            
         
               —
            
            
               Bank Mellat naloži plačilo stroškov Sveta v postopku na prvi stopnji in v tem postopku s pritožbo.
            
         
      Pritožbeni razlogi in bistvene trditve
   
   Svet meni, da je bilo v sodbi Splošnega sodišča z dne 29. januarja 2013 v zadevi Bank Mellat proti Svetu (T-496/10), napačno uporabljeno pravo, kar se kaže v tem:
   
               1.
            
            
               Splošno sodišče je v zvezi z dopustnostjo tožbe zmotno razsodilo, da se Bank Mellat lahko upravičeno sklicuje na varstva in jamstva, povezana s temeljnimi pravicami, ne glede na to, ali se lahko šteje, da gre za pojavno obliko iranske države;
            
         
               2.
            
            
               Splošno sodišče je zmotno ugotovilo, da nekateri razlogi za sprejetje omejevalnih ukrepov proti Bank Mellat niso bili dovolj natančno pojasnjeni;
            
         
               3.
            
            
               Splošno sodišče je napačno uporabilo sodno prakso v zvezi s posredovanjem podatkov o spisu Sveta;
            
         
               4.
            
            
               Splošno sodišče je napačno ugotovilo, da razlogi za sprejetje omejevalnih ukrepov proti Bank Mellat niso izpolnjevali pogojev za uvrstitev v upoštevne pravne akte in da niso bili utemeljeni, ker:
               
                           —
                        
                        
                           ni dovolj upoštevalo ugotovitev Varnostnega sveta Združenih narodov v zvezi s transakcijami za iranske jedrske, raketne in obrambne subjekte, ki jih je spodbujala Bank Mellat;
                        
                     
                           —
                        
                        
                           ni dovolj upoštevalo dejstva, da so bili dokazi o podpori Bank Mellat pri širjenju jedrskih dejavnosti Irana pridobljeni iz zaupnih virov;
                        
                     
                           —
                        
                        
                           je zmotno menilo, da odobreno opravljanje bančnih storitev Bank Mellat za subjekt, ki je sodeloval pri širjenju jedrskih dejavnosti Irana, preden je Varnostni svet ZN ta subjekt uvrstil na seznam, ni dovolj, da bi upravičilo sprejetje omejevalnih ukrepov proti Bank Mellat.